Atiek CB

Atiek Prasetyawati () utawa luwih kondhang kanthi jeneng Atiek CB dhèwèké iku penyanyi lan aktris saka Indonésia kang kondhang ing taun 80-an. Atik Candra Birawa utawa Atik CB wujud salah siji penyanyi kang duwé ciri kas kacamata ireng lan suwara kang merdhu.Selebriti Kapanlagi.com diundhuh tanggal 17 september 2011. Sawentara jeneng CB ing mburiné ya iku dijupuk saka jeneng grup pangiringé
wektu ngawiti profèsiné ing donya tarik swara. Tambahan CB kang cekakan saka Canda Birawa tetep ana nganti dadi jeneng populèré.

Lagu-lagu kang tau dipopulèraké déning dhèwèké iku ing antarané Suka-Suka, Optimis, Terserah Boy, Kekang, Risau, Benci Sendiri, Terapung lan tetembangan liya-liyané. Saliyané nggabung karo grup musik Candra Birawa dhèwèké uga tau nggabung ing grup vokal Rumpies, bareng Trie Utami lan liya-liyané kang wis mopulèraké
lagu kang judhulé Nurlela.

Ing taun 90-an, Atiek CB uga tau duwé prakara, nalika salah siji albumé kang coveré ana gambar palu lan arit dirilis, lambang mau dilarang amarga dianggep dadi lambang parté kuminis, kang dilarang ing Indonésia. Banjur saiki Atiek CB urip ing Amérika bareng bojo lan anak-anaké, dhèwèké uga tambah adoh saka profèsiné dadi penyanyi.

Tanggal 19 Juli taun 2011 dikabaraké manawa dhèwèké kang dianggep suwi ora ketara ing donya panglipur musik tanah air, penyanyi rock senior Atiek CB tampil ing sijining adicara musik Dahsyat nggawakké lagu-lagu lawasé.Atiek CB Gugup Tampil di Dahsyat diundhuh tanggal 17 september 2011 Tekané artis penyanyi rock senior Atiek CB ing Indonésia iki ora kanggo nyumbangake lagu-lagune, nanging mung kanggo nekani bapakké kang lagi gerah.

Kanggo kesibukan lan urusan nyanyi, Atiek CB pancèn wis ora aktif lan arang banget tampil ing acara-acara, nanging ing kasempatan mirunggan, Atiek kerep dadi bintang tamu musisi Indonésia kang ngeband ing Amérika.

 Diskografi 
 Sala 

 Nusantaraku-1981
 Nusantara 2-1981
 Nusantara 7-1982
 Ilusi Pagi-1983
 Biarkan Aku Merindu
 Optimis
 Transisi-1984
 Akh!-1985
 Antara Anyer Dan Jakarta-1986
 Di Sudut Kemegahan Hidupnya-1986
 Bersuka Cita-1987
 Dia-1990
 Kekang-1991
 Aku
 Johnny Oh Johnny
 Maafkan-1991
 Setelah Kusadar-1992
 Berhentilah-1992
 Magis
 Kau Dimana
 Benci Sendiri
 Terapung
 Meditasi-1997
 Aku Jadi Aku

 Bebarengan karo Rumpies 
 Nurlela-1989
 Nurlela Tabahkan Hatimu
 Aku Rindu Suasana Jatuh Cinta
 Pacarku

 Bebarengan karo 7 Bintang 
 Jalan Masih Panjang
 Jangan Menambah Dosa
 Semua Milik Tuhan

 Kolaborasi liya 
 Cinta Diundi (bebarengan karo Malyda)
 Kau dan Aku (bebarengan karo Ronny Sianturi)
 Kusadari (bebarengan karo Fariz RM & Malyda)

 Album liya 
 1989-Album singel Nicky Astria, "Cinta Di Kota Tua" dhèwèké nembangaké "Aku Punya Cita Cita" duet karo Achmad Albar
 1989-Album Catatan Si Boy 3 lagu "Terserah Boy" karya Younky Soewarno & Deddy Dhukun
 1989-Album Oddie Agam, "10 Best + 2" lagu "Antara Anyer Dan Jakarta"
 1990-Album Sophia Latjuba, "Semoga Kau Tahu" karo Malyda nembangaké lagu "CINTA DIUNDI" karya Arie Satyawan & Eppy Budaya
 1990-Album Nourma Yunita, "Saleha" karo Ikang Fawzi nembangaké lagu "KEBERSAMAAN" karya Octav Sugess
 1990-Album Hening, lagu "SUKA SUKA" karya Andi Mapajalos lan "APA LAGI" karya Ryan Kyoto & Wacha HS

 Cathetan sikil 

Kategori:Penyanyi Indonésia
Kategori:Aktris Indonésia
Kategori:Anggota Rumpies